સીબીઆઇની પંચકૂલા કોર્ટ દ્વારા બે સાધ્વીઓના બળાત્કારના મામલે રામ રહીમને દોષીત ઠેરવ્યા બાદ પંચકૂલામાં હિંસા ફાટી નીકળી હતી. પ્રદીપ પર આ હિંસા ભડકાવવાનો આરોપ છે. પૂછપરછમાં પ્રદીપે પોલીસ સમક્ષ કબૂલ્યું કે, સિરસા સ્થિત ડેરાના મુખ્યાલયથી તેને પંચકૂલામાં ભીડ એકઠી કરવાનો ટાર્ગેટ મળ્યો હતો. ભીડ એકઠી કરવા માટે પ્રદીપે લોકોને 25-25 હજાર રૂપિયાની લાલચ આપી હતી અને તેમને બસમાં બેસાડી ઉદયપુરથી પંચકૂલા લાવ્યો હતો. પંચકૂલામાં ભડકેલી હિંસામાં 30થી વધુ લોકોનું મૃત્યુ થયું હતું.